Күкләр әйтә Аллаһым диеп...

	Үткән шимбәдә Самараның Киров мәйданындагы Мәдәният сараенда бишенче мәртәбә пәйгамбәребез Мөхәммәт Мостафа галәйһиссәлләмнең туган көненә багышланган Мәүлид ән-Нәби бәйрәме уздырылды. Бу чара башка еллардагы кебек Региональ Диния нәзарәте белән берлектә “Дуслык” өлкә иҗади-иҗтимагый оешмасы тарафыннан оештырылган иде.	 Мәүлид бәйрәме Мәдәният сараеның чишенү бүлмәсе яныннан ук башланды, дип әйтергә була. Нәкъ шунда эшкуарлар Мәүлет һәм Румия Низамовлар чәкчәк һәм бавырсак, талкыш-каләвә һәм төрле сорттагы хәлвә өемнәре артында киң елмаеп кунакларны каршы алып тордылар. Икенче катка күтәрелсәң - анда да “Түбәтәй” тиз ашау челтәре пешереп китергән өчпочмаклар һәм гөбәдияләр, өлешләр һәм бәлешләр исе таралган. “Дуслык” оешмасына караган “Ак калфак” өлкә хатын-кызлар оешмасы җитәкчесе Ра¬зия ханым Әюпова, Похвистнево районындагы Мәчәләй, Гали авыллары бүлекчәләре җитәкчеләре Асия Исмәгыйлева һәм Ил¬һамия Кәримова кул эшләре күргәзмәсен җәелдереп җи¬бәргәннәр.  
	Эльмира ШӘВӘЛИЕВА	
Бердәмлек

	№ --- | 18.12.2017	


